
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 87
                                                                din 24 mai 2017
                          privind prelungirea unor contracte de închiriere, încheiate cu persoane fizice
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.564/09.05.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că se impune prelungirea unor contracte de închiriere, încheiate cu persoane fizice, având ca obiect terenuri ocupate de construcții – garaje, respectiv un teren ocupat de chioșc de difuzare a presei și comercializare de produse nealimentare, precum și un teren având ca obiect - curte și grădină - aferent construcției, al căror termen a expirat la data de 17.05.2017 sau va expira la data de 24.05.2017 și la data de 31.05.2017; 

Având în vedere că se impune prelungirea unui contract de închiriere, încheiat cu o persoană fizică, pentru suprafeţele cu destinaţia de locuinţă, al cărui termen va expira la data de 31.05.2017;

Având în vedere clauza din contractele de închiriere, al căror termen a expirat la data de 17.05.2017 sau va expira la data de 24.05.2017 și la data de 31.05.2017, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile închiriate nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Hotărârii Guvernului nr. 1275/2000 privind aprobarea Normelor metodologice pentru punerea în aplicare a prevederilor Legii nr. 114/1996, legea locuinţei, cu modificările şi completările ulterioare;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere Raportul de specialitate al Direcţiei Administrarea Patrimoniului, înregistrat cu nr. 12.560/09.05.2017, prin care se propune prelungirea contractelor de închiriere, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

              H O T Ă R Ă Ş T E:

Art. 1. (1) Se aprobă prelungirea contractelor de închiriere, încheiate cu persoane fizice, având ca obiect terenuri ocupate de construcţii - garaje, al căror termen a expirat la data de 17.05.2017 sau va expira la data de 31.05.2017, conform tabelului nominal - anexa nr. 1 la prezenta hotărâre.
 (2) Chiria este cea stabilită prin contractele de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractelor de închiriere este de 5 (cinci) ani.

(4) Prelungirea contractelor de închiriere se va face prin act adiţional.

Art. 2. (1) Se aprobă prelungirea contractului de închiriere nr. 49/2013, așa cum a fost modificat și completat prin actul adițional nr. 1/2014, încheiat cu doamna LĂCĂTUȘ ELISABETA, având ca obiect terenul ocupat de chioşc de difuzare a presei şi comercializarea de produse nealimentare, în suprafaţă de 5,00 mp., situat în Municipiul Sighişoara, str. Morii f.nr., al cărui termen va expira la data de 24.05.2017.

(2) Chiria este cea stabilită prin contractul de închiriere şi se va indexa cu indicele de inflaţie semestrial.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 3. (1) Se aprobă prelungirea contractului de închiriere nr. 1038/2007, așa cum a fost modificat și completat prin actul adițional nr. 1/2012, încheiat cu domnul MARIAN IOAN, având ca obiect terenul - curte și grădină - aferent construcției, în suprafață de 250 mp., situat în Municipiul Sighișoara, str. Caraiman, nr. 29 A, zona D, al cărui termen va expira la data de 31.05.2017.
(2) Chiria este cea stabilită prin contractul de închiriere şi se va indexa cu indicele de inflaţie anual.

(3) Perioada pentru care se aprobă prelungirea contractului de închiriere este de 5 (cinci) ani.

(4) Prelungirea contractului de închiriere se va face prin act adiţional.

Art. 4. (1) Se aprobă prelungirea contractului de închiriere pentru suprafeţele cu destinaţia de locuinţă nr. 103/2766/2002, aşa cum a fost modificat şi completat prin actele adiţionale nr. 1/2007 și nr. 2/2012, încheiat cu Stoica Petru, având ca obiect locuinţa, situată în imobilul din Municipiul Sighişoara, str. Ilarie Chendi, nr.  29, a cărui termen va expira la data de 31.05.2017.

(2) Chiria este cea stabilită prin contractul de închiriere pentru suprafeţele cu destinaţia de locuinţă şi va fi indexată cu indicele de inflaţie.

(3) Perioada pentru care se aprobă prelungirea contractului de închiriere pentru suprafeţele cu destinaţia de locuinţă este de 5 (cinci) ani.

(4) Prelungirea contractului de închiriere pentru suprafeţele cu destinaţia de locuinţă se va face prin act adiţional.

Art. 5. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar; 

  5 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic.
 13 ex. 

 B.A.
